Metsapoliitika arutelu ministrite konverentside raames, mis alates 2009. aastast kannab nime „Euroopa metsad”, on 1990. aastal käivitatud valitsustevaheline riikide juhitav protsess, mille eesmärk on edendada Euroopa metsade säästvat majandamist. See toimib praeguseks kokkuleppele alla kirjutanud 47 osalise vabatahtlikult võetud kohustuste kaudu. EL on kõnealuses protsessis osalenud selle algusest saadik ning on siiani alla kirjutanud kõigile selle deklaratsioonidele ja resolutsioonidele.

- roheline majandus ja metsade säästva majandamise sotsiaalsed aspektid;

- metsade kaitse muutuvas keskkonnas;

- konverentsi „Euroopa metsad” edasised arengusuunad.

Ministritele on kavas esitada ülddeklaratsioon ja kaks resolutsiooni vastavalt eespool osundatud kahel esimesena nimetatud teemal. Kavandatav deklaratsioon ja resolutsioonid ei ole õiguslikult siduvad dokumendid, vaid nendega näevad konverentsil osalejad ette poliitilisi kohustusi. Lisaks on oodata, et ministritele esitatakse „otsus” konverentsi „Euroopa metsad” tuleviku kohta, mis tuleb konsensuse alusel vastu võtta.

Asjaomased komisjoni talitused olid kõnealuse konverentsi ettevalmistusetapiga tihedalt seotud, et välja töötada deklaratsioon ja resolutsioonid, mis ei ole õiguslikult siduvad. Kõik deklaratsioonis ja resolutsioonides esitatu on kooskõlas kehtiva poliitikaga.

Euroopa Liidu osalemine konverentsil on vajalik, arvestades eelkõige järgmisi asjaolusid:

- konverents on seotud varem võetud rahvusvaheliste kohustuste rakendamisega üleeuroopalisel tasandil nii liikmesriikide kui ka Euroopa Liidu poolt;

- Euroopa Liit on Strasbourgi, Helsingi, Lissaboni, Viini, Varssavi ja Oslo resolutsioonidele allakirjutanuna otseselt seotud kõnealuste resolutsioonide järelevalve ja rakendamisega;

- Euroopa riigid on Strasbourgi, Helsingi, Lissaboni, Viini, Varssavi ja Oslo resolutsioonide ning Madridis vaadeldavate resolutsioonidega kehtestanud endale suhteliselt üksikasjalikud suunised metsanduspoliitika kohta, milles on sätestatud üldeesmärgid ja tugevdatud omavahelist kooskõlastamist ning koostööd kõnesolevas valdkonnas. See on kooskõlas ka uue ELi metsastrateegiaga metsade ja metsandussektori jaoks ning nendega seotud nõukogu järeldustega ja Euroopa Parlamendi algatusraportiga . Mõlemad viimati osundatud dokumendid toetavad ELi metsandusstrateegia ettepanekut parandada nii komisjoni ja liikmesriikide vahelist kui ka liikmesriikide omavahelist kooskõlastamist ja koostööd kõigis metsandussektori jaoks olulistes poliitikavaldkondades;

- konverentsi teemad seonduvad liidu metsandusmeetmetega osaliselt hõlmatud valdkondadega, eelkõige nendega, mis on seotud maaelu arengut käsitleva määruse , seitsmenda keskkonnalase tegevuskava , teadusuuringute ja innovatsiooni raamprogrammiga Horisont 2020 ning ELi poliitikameetmetega, sealhulgas maaelu arengukavaga; kliima, energeetika, keskkond ja bioloogiline mitmekesisus; teadusuuringud ja tehnoloogia arendus.

Sellest tulenevalt kavatseb komisjon:

1. osaleda Euroopa Liidu nimel ja koos liikmesriikidega 7. ministrite konverentsil „Euroopa metsad”, mis toimub 20. — 21. oktoobril 2015 Madridis.

2. Kirjutada alla konverentsi käigus koostatud täiendavatele aktidele Euroopa Liidu nimel. Komisjoni allkiri ei too kaasa mingeid kohustusi seoses Euroopa Liidu pädevusest väljapoole jäävate ühismeetmetega.

EUROOPA METSADE KAITSET KÄSITLEVA SEITSMENDA MINISTRITE KONVERENTSIL VASTU VÕETAVAD DOKUMENDID:

Madridi deklaratsioon „25 aastat ühist Euroopa metsade säästva majandamise edendamist” eelnõu

Madridi resolutsioon nr 1: „Metsandussektor rohelise majanduse keskmes” eelnõu

Varssavi resolutsioon nr 2: „Metsade kaitse muutuvas keskkonnas” eelnõu.